Вал Килмър
Вал Едуард Килмър () е американски актьор, известен с ролите си във филмите „Александър", „Жега", „Батман завинаги", „Светецът" и „Истински романс". Въплъщавал се е в образите на приличащия на Елвис Пресли идол на тийнейджърите Ник Ривърс в „Строго секретно!" в легендата „Били Хлапето", културния герой Робърт Елиът Бърнс и рок-идолът Джим Морисън. Играл е и Брус Уейн/Батман.

Живот 
Роден в Лос Анджелис, Калифорния, Килмър израства в Долината на Сан Фернандо. Има двама братя – Марк, който е по-голям, и Уесли, който е по-млад. Уесли загива през 1977 г., удавяйки се в басейна на семейството. Родителите им се казват Гладис и Юджийн Килмър. На 17 години (1977) Вал записва в университета Джулиърд – Ню Йорк, където бъдещият актьор е най-младият студент, приет в драматичния факултет. Преди това е завършил училището в Чатсуърт, където не се е представял много добре. Той приписва кариерата си на хората от Нюйоркския университет. В студентските години бъдещият холивудски секс символ се появява като Орестис в „Макбет", Ричард трети, също и в някои постановки по Шекспир. През 1981 година, все още като студент, Вал играе в „How It All Began" – пиеса, на която е съавтор. След дипломирането си без никакви отклонения Вал отскача директно на нюйоркската сцена. През 1983 година участва в „The Slab Boys" с Кевин Бейкън и Шон Пен. Килмър сменя кариерата си на театрален актьор, дебютирайки като Ник Ривърс в шпионската комедия „Top Secret" (1984) и оттогава филмите започват да се редуват един след друг. Според думите на филмов критик Вал Килмър е „забележителен актьор, чиито брилянтни превъплъщения съчетават външност и интелект; хамелеон в изпълненията си, който играе широк диапазон от роли толкова съвършено, че всъщност е неузнаваем в различните филми. Актьор с неоценен талант". Това би могло да обясни защо хората толкова се стараят да запомнят ролите му. 1985 година е отбелязана с участието му в „Real Genius". Ролите му през следващите няколко години са различни, но задължително запомнящи се. Най-добрите от тях са в Топ Гън (1986), „Willow“ (1988) и „Billy the Kid“ (1989). След тях се занизват „Dune", „Blue Velvet", „Flatliners", „Backdraft", „Point Break" и „Indecent Proposal". През 1991 година Килмър затвърждава звездния си имидж с ролята на рок иконата Джим Морисън в биографичния филм на Оливър Стоун „The Doors", заради който Килмър прекарва шест месеца, ровейки се в живота на певеца. Две години по-късно постига голям успех с ролята на чаровния Док Холидей в „Tombstone" (1993). 1995 година бележи участието му в „Crimson Tide", а също и в мегахита „Batman Forever". Последният постига голям успех и въпреки че отказва сходна роля в „Dark Knight", Килмър се издига все повече и повече. Същата тази година се запомня и с участието му в горещо аплодирания „Heat". Следващите му филми не са много успешни, като най-забележимият е „The Island of Dr. Moreau" (1996). Главната му роля в „The Saint" (1997) е последвана единствено от гласа му през същата година, дублирайки роля в анимационния „The Prince of Egypt". Следва ролята му на слепец, който връща зрението си в романтичната драма „At First Sight" и на скандалния алкохолик в „Joe the King" – режисьорски дебют на актьора Франк Уоли.

Бившата жена на Килмър се казва Джоан Уоли – актриса и бивша певица в „Cindy & the Saffrons". Двамата се запознават, докато работят заедно по филма „Уилоу" (1988). Имат две деца – дъщеря Мърсидис и син Джак.

Частична филмография 
 Top Secret! (Строго секретно! 1984)
 Real Genius (1985)
 One Too Many (TV 1985)
 Top Gun (Топ гън 1986)
 The Murder in the Rue Morgue (TV) (Убийствата на Рю Морг 1986)
 The Man Who Broke 1000 Chains (TV 1987)
 Уилоу 1988
 Hamlet (Хамлет 1988)
 Kill Me Again (1989)
 Gore Vidal's Billy the Kid (TV) (Били Кид 1989)
 The Doors (Дъ Дорс 1991)
 Thunderheart (1992)
 Tis Pity She's A Whore (Joseph Papp Public Theatre, New York 1992)
 The Real McCoy (Истинската МакКой 1993)
 True Romance (Истински романс 1993)
 Tombstone (Тумбстоун 1993)
 Wings of Courage (IMAX 1995)
 Dead Girl (1995)
 Batman Forever (Батман завинаги 1995)
 Heat (Жега 1995)
 The Island of Doctor Moreau (Островът на доктор Моро 1996)
 The Ghost & the Darkness (Призракът и Мракът 1996)
 The Saint (Светецът 1997)
 Africa Unbottled (документален) (1998)
 The Prince of Egypt (Принцът на Египет, 1998)
 At First Sight (Проглеждане 1999)
 Joe the King (Джо Кралят 1999)
 Red Planet (Червената планета 2000)
 Pollock (Полък 2000)
 Run For the Money (TV 2002)
 The Salton Sea (Соленото езеро, 2002)
 Wonderland (Убийства на Уондърленд авеню 2003)
 Spartan (Спартанец 2004)
 Mindhunters (Ловци на мисли 2004)
 Alexander (Александър 2004)
 Kiss Kiss, Bang Bang (Целувки с неочакван край 2005)
 Delgo (2005)
 A License to Steal (2005)
 Déjà Vu (2006)
 Felon (Престъпник 2008)

Външни препратки 

 Официален сайт
 
 Новини около Вал Килмър

Американски актьори и актриси
Родени в Лос Анджелис